ઋગ્વેદમાં મંડલ 1, સૂક્ત 179 અને મંત્ર નંબર 6માં કહ્યું છે કે સમાજમાં બે વર્ણ કે પ્રકારના લોકો વસે છે. (1) શરીરથી મહેનત કરનારા પરિશ્રમી કે શ્રમપ્રધાન લોકો. શ્રમપ્રધાન લોકો શ્યામવર્ણના હોય છે, કારણ કે તેમણે સૂર્યના તડકામાં વધુ સમય માટે રહીને કામ કરવું પડે છે. શ્રમિકો તેમના શ્યામવર્ણને કારણે લઘુતા કે ઊતરતાપણાનો ભાવ અનુભવે છે. સામાન્ય રીતે શ્રમિકો ચિંતનનું કામ કે માનસિક શ્રમનું કામ કરતા નથી. તેથી ઘણો પરિશ્રમ કર્યા પછી શરીરની શક્તિ જાળવી રાખવા માટે યોગ્ય પોષણ લેતા નથી. યોગ્ય અને દિવ્ય જીવનશૈલી વિકસાવી શકતા નથી. પરિણામે તેઓ શારીરિક અને માનસિક રોગોનો ભોગ બને છે. સમાજમાં શ્રમપ્રધાન લોકોની બહુમતી જોવા મળે છે.